CELEX: 32014R0190
Language: lv
Date: 2014-02-24 00:00:00
Title: Padomes Īstenošanas regula (ES) Nr. 190/2014 ( 2014. gada 24. februāris ), ar ko groza Īstenošanas regulu (ES) Nr. 461/2013, ar ko pēc termiņa beigu pārskatīšanas saskaņā ar Regulas (EK) Nr. 597/2009 18. pantu nosaka galīgo kompensācijas maksājumu dažu Indijas izcelsmes polietilēntereftalāta (PET) veidu importam

28.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 59/5
            
         
      PADOMES ĪSTENOŠANAS REGULA (ES) Nr. 190/2014
   (2014. gada 24. februāris),
   ar ko groza Īstenošanas regulu (ES) Nr. 461/2013, ar ko pēc termiņa beigu pārskatīšanas saskaņā ar Regulas (EK) Nr. 597/2009 18. pantu nosaka galīgo kompensācijas maksājumu dažu Indijas izcelsmes polietilēntereftalāta (PET) veidu importam
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 597/2009 (2009. gada 11. jūnijs) par aizsardzību pret subsidētu importu no valstīm, kas nav Eiropas Kopienas dalībvalstis (1) (“pamatregula”), un jo īpaši tās 13. pantu,
   ņemot vērā Eiropas Komisijas priekšlikumu, kas iesniegts pēc apspriešanās ar Padomdevēju komiteju,
   tā kā:
   A.   IEPRIEKŠĒJĀ PROCEDŪRA
   
   
               (1)
            
            
               Ar Regulu (EK) Nr. 2603/2000 (2) Padome noteica kompensācijas pasākumus polietilēntereftalāta (“PET”) importam, kura izcelsme ir Indijā. Pēc termiņa beigu pārskatīšanas minētie pasākumi tika pēdējo reizi saglabāti ar Padomes Īstenošanas regulu (ES) Nr. 461/2013 (3).
            
         
               (2)
            
            
               Ar Regulu (EK) Nr. 2604/2000 (4) Padome noteica antidempinga pasākumus PET importam, kura izcelsme ir Indijā. Pēc termiņa beigu pārskatīšanas minētie pasākumi tika pēdējo reizi saglabāti ar Padomes Regulu (EK) Nr. 192/2007 (5). Komisija 2012. gada 24. februārī uzsāka nākamo termiņa beigu pārskatīšanu. Ar Īstenošanas lēmumu 2013/226/ES (6) Padome noraidīja Komisijas priekšlikumu Padomes īstenošanas regulai, ar ko saglabā antidempinga maksājumus attiecībā uz tāda PET importu, kura izcelsme cita starpā ir Indijā, tādēļ antidempinga pasākumu darbības termiņš ir beidzies.
            
         
               (3)
            
            
               Komisija ar Lēmumu 2000/745/EK (7) 2000. gadā pieņēma cenu saistības, ko sakarā ar antidempinga un antisubsidēšanas procedūrām piedāvāja cita starpā Indijas uzņēmumi Pearl Engineering Polymers Limited (“Pearl”) un Reliance Industries Limited (“Reliance”). Ar Lēmumu 2005/697/EK (8) Komisija 2005. gadā pieņēma saistības no Indijas uzņēmuma South Asean Petrochem Limited, kas pēc apvienošanās mainīja savu nosaukumu uz Dhunseri Petrochem & Tea Limited (“Dhunseri”) (9).
            
         B.   SAISTĪBU ATSAUKŠANA UN ĪSTENOŠANAS REGULAS (ES) Nr. 461/2013 GROZĪŠANA
   
   
               (4)
            
            
               Ar Īstenošanas lēmumu 2014/109/ES (10) Komisija atsauca savu piekrišanu saistībām, ko piedāvāja trīs Indijas uzņēmumi – Dhunseri, Reliance un Pearl. Tādējādi būtu jāatceļ Īstenošanas regulas (ES) Nr. 461/2013 1. panta 4. punkts un 2. pants, kā arī minētās regulas pielikums. Galīgie kompensācijas maksājumi, kas noteikti ar Īstenošanas regulas (ES) Nr. 461/2013 1. panta 2. punktu, būtu attiecīgi jāpiemēro uzņēmumu Dhunseri, Reliance un Pearl ražotā PET importam (Taric papildkods A585 uzņēmumam Dhunseri, Taric papildkods A181 uzņēmumam Reliance un Taric papildkods A182 uzņēmumam Pearl).
            
         IR PIEŅĒMUSI ŠO REGULU.
   1. pants
   1.   Īstenošanas regulas (ES) Nr. 461/2013 1. panta 4. punkts un 2. pants un minētās regulas pielikums ir atcelts.
   2.   Īstenošanas regulas (ES) Nr. 461/2013 1. panta 5. punktu pārnumurē par 1. panta 4. punktu.
   3.   Īstenošanas regulas (ES) Nr. 461/2013 3. pantu pārnumurē par 2. pantu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. februārī
      
         
            Padomes vārdā –
         
            priekšsēdētājs
         
         K. ARVANITOPOULOS
         
      
   
   
      (1)  OV L 188, 18.7.2009., 93. lpp.
   
      (2)  Padomes Regula (EK) Nr. 2603/2000 (2000. gada 27. novembris), ar ko nosaka galīgu kompensācijas maksājumu un galīgi iekasē pagaidu maksājumu, kurš noteikts par dažu Indijas, Malaizijas un Taizemes izcelsmes polietilēna tereftalātu importu, un izbeidz antisubsidēšanas procedūru attiecībā uz dažu Indonēzijas, Korejas Republikas un Taivānas izcelsmes polietilēna tereftalātu importu (OV L 301, 30.11.2000., 1. lpp.).
   
      (3)  Padomes Īstenošanas regula (ES) Nr. 461/2013 (2013. gada 21. maijs), ar ko pēc termiņa beigu pārskatīšanas saskaņā ar Regulas (EK) Nr. 597/2009 18. pantu nosaka galīgo kompensācijas maksājumu dažu Indijas izcelsmes polietilēntereftalāta (PET) veidu importam (OV L 137, 23.5.2013., 1. lpp.).
   
      (4)  Padomes Regula (EK) Nr. 2604/2000 (2000. gada 27. novembris), ar ko piemēro galīgo antidempinga maksājumu un galīgi iekasē pagaidu maksājumu, kurš uzlikts par dažu tādu polietilēntereftalāta veidu importu, kuru izcelsme ir Indijā, Indonēzijā, Malaizijā, Korejas Republikā, Taivānā un Taizemē (OV L 301, 30.11.2000., 21. lpp.).
   
      (5)  Padomes Regula (EK) Nr. 192/2007 (2007. gada 22. februāris), ar ko piemēro galīgo antidempinga maksājumu dažu Indijas, Indonēzijas, Malaizijas, Korejas Republikas, Taizemes un Taivānas izcelsmes polietilēntereftalātu importam pēc pārskatīšanas sakarā ar pasākumu termiņa beigšanos un daļējas starpposma pārskatīšanas saskaņā ar Regulas (EK) Nr. 384/96 11. panta 2. un 3. punktu (OV L 59, 27.2.2007., 1. lpp.).
   
      (6)  Padomes Īstenošanas lēmums 2013/226/ES (2013. gada 21. maijs), ar ko noraida priekšlikumu Padomes īstenošanas regulai, ar ko pēc termiņa beigu pārskatīšanas saskaņā ar Regulas (EK) Nr. 1225/2009 11. panta 2. punktu nosaka galīgo antidempinga maksājumu dažu Indijas, Taivānas un Taizemes izcelsmes polietilēntereftalāta veidu importam un izbeidz termiņa beigu pārskatīšanas procedūru attiecībā uz dažu Indonēzijas un Malaizijas izcelsmes polietilēntereftalāta veidu importu, ciktāl šis priekšlikums noteiktu galīgo antidempinga maksājumu dažu Indijas, Taivānas un Taizemes izcelsmes polietilēntereftalāta veidu importam (OV L 136, 23.5.2013., 12. lpp.).
   
      (7)  Komisijas Lēmums 2000/745/EK (2000. gada 29. novembris), ar ko pieņem piedāvātās saistības sakarā ar antidempinga un antisubsidēšanas procedūrām attiecībā uz tāda polietilēntereftalāta (PET) ievešanu, kura izcelsme ir Indijā, Indonēzijā, Malaizijā, Korejas Republikā, Taivānā un Taizemē (OV L 301, 30.11.2000., 88. lpp.).
   
      (8)  Komisijas Lēmums 2005/697/EK (2005. gada 12. septembris) par grozījumiem Lēmumā 2000/745/EK, ar ko pieņem piedāvātās saistības sakarā ar antidempinga un antisubsidēšanas procedūrām attiecībā uz tāda polietilēntereftalāta (PET) ievešanu, kura izcelsme, citu starpā, ir Indijā (OV L 266, 11.10.2005., 62. lpp.).
   
      (9)  Paziņojums par kompensācijas pasākumiem, kuri ir spēkā attiecībā uz dažu tāda polietilēntereftalāta veidu importu Savienībā, kura izcelsme cita starpā ir Indijā: uzņēmuma, kam piemēro individuālo kompensācijas maksājumu, nosaukuma maiņa (OV C 335, 11.12.2010., 7. lpp.).
   
      (10)  Komisijas Īstenošanas lēmums 2014/109/ES (2014. gada 4. februāris), ar kuru atceļ Lēmumu 2000/745/EK, ar ko pieņem sakarā ar antidempinga un antisubsidēšanas procedūrām piedāvātās saistības attiecībā uz tāda polietilēntereftalāta (PET) ievešanu, kura izcelsme cita starpā ir Indijā (skatīt šā Oficiālā Vēstneša 35. lpp.).